Ռեզիուան Միրզով

Ռեզիուան Մուհամեդովիչ Միրզով (ռուս.՝ Резиуан Мухамедович Мирзов, հունիսի 22, 1993(1993-06-22), Բակսան, Կաբարդա-Բալկարիա, Ռուսաստան), ռուս ֆուտբոլիստ, Մոսկվայի «Սպարտակ» ակումբի կիսապաշտպան։


== Ակումբային կարիերա ==


=== Վաղ տարիներ ===
Ֆուտբոլով սկսել է զբաղվել Նալչիկի «Էլբրուս» ՄՊՄԴ-ում, հետագայում դարձել է քաղաքի գլխավոր ակումբի՝ «Սպարտակի» խաղացող։ Այդ թիմի կազմում Ռեզիուանն անցկացրել է ընդամենը մեկ խաղ, իսկ հետո տեղափոխվել է երկրորդ դիվիզիոն՝ Կոստրոմայի «Սպարտակ» ակումբ։ Այդ թիմում նա երկար չի մնացել՝ տեղափոխվելով «Զվեզդա» ակումբ։ Մեկ տարի անց Ռեզիուանը դարձել է Մոսկվայի «Տորպեդո» ակումբի ֆուտբոլիստ։ 2013/14 մրցաշրջանում նա անցկացրել է վեց խաղ և խփել մեկ գոլ։ Պրեմիեր Լիգայում նրա նորամուտը կայացել է 2014 թվականի օգոստոսի 9-ին Պետերբուրգի «Զենիթ» ակումբի դեմ խաղում։
2015 թվականի հուլիսի 23-ին 4 տարի ժամկետով պայմանագիր է կնքել Գրոզնիի «Թերեք» ակումբի հետ։ Թիմում իր նորամուտը կատարել է 2015 թվականի հուլիսի 25-ին «Կուբան» ակումբի դեմ խաղում (1:1)՝ հանդիպման 81-րդ րոպեին փոխարինելով Իսմայիլ Այսատիին։ 2017 թվականի հուլիսի վերջին պայմանագիրը խզվել է երկկողմանի համաձայնությամբ։


=== «Ռոստով» և «Տոսնո» (վարձավճարով) ===
2017 թվականի հուլիսի 28-ին ազատ գործակալի կարգավիճակով  «3+1» սխեմայով պայմանագիր է կնքել «Ռոստով» ակումբի հետ, որտեղից միանգամից վարձավճարով տեղափոխվել է «Տոսնո» ակումբ։ «Տոսնոյի» կազմում նորամուտը կատարել է 2017 թվականի հուլիսի 30-ին Ռուսաստանի առաջնության 3-րդ տուրի՝ «Զենիթ» ակումբի դեմ խաղում (0:1)՝ հանդիպման 63-րդ րոպեին փոխարինելով Գեորգի Մելկաձեին։ «Տոսնոյի» կազմում առաջին գնդակը խփել է 21-րդ տուրի՝ «ՍԿԱ-Խաբարովսկ» ակումբի դեմ խաղում (1:0)։ Լենինգրադի մարզի ակումբի կազմում հաղթել է Ռուսաստանի գավաթի 2017/18 խաղարկությունում՝ եզրափակչում դառնալով հաղթական գոլի հեղինակ։ Վարձավճարի ավարտից հետո վերադարձել է «Ռոստով»։
«Ռոստովի» կազմում նորամուտը կատարել է 2018 թվականի հուլիսի 28-ին 1-ին տուրի՝ «Ախմատ» ակումբի դեմ խաղում (1:0)՝ հանդիպման 63-րդ րոպեին փոխրինելով Դմիտրի Սկոպինցևին։ «Ռոստովի» թիմի կազմում անցկացրել է 2018/19 առաջնության առաջին երեք տուրերը՝ դուրս գալով փոխարինման երկրորդ խաղակեսի կեսերին կամ վերջում։ 2018 թվականի օգոստոսի 16-ին երկրպագուների քվեարկության արդյունքում դարձել է «Կռիլյա Սովետով» ակումբի դեմ խաղի լավագույն ֆուտբոլիստ (0:1)։


==== Տուլայի «Արսենալ» (վարձավճար) ====
2018 թվականի օգոստոսի 31-ին մինչև մրցաշրջանի վերջ վարձվճարով տեղափոխվել է Տուլայի «Արսենալ» ակումբ։ Տուլայի թիմի կազմում նորամուտը կատարել է 2018 թվականի սեպտեմբերի 2-ին 6-րդ տուրի՝ Կրասնոյարսկի «Ենիսեյ» ակումբի դեմ խաղում (0:0)՝ հանդիպման 75-րդ րոպեին փոխարինելով Սերգեյ Տկաչյովին։ «Արսենալի» կազմում իր առաջին գոլը խփել է 2018 թվականի հոկտեմբերի 21-ին 11-րդ տուրի՝ Մոսկվայի «Սպարտակ» ակումբի դեմ խաղում (3:2)։ «Արսենալի» կազմում անցկացրել է 23 խաղ Ռուսաստանի առաջնությունում և 6 խաղ Ռուսաստանի գավաթի խաղարկությունում՝ առաջնությունում խփելով 6, իսկ գավաթի խաղարկությունում՝ 2 գոլ։ Մրցաշրջանի արդյունքներով Տուլայի թիմն զբաղեցրել է 6-րդ տեղն ու իրավունք ստացել խաղալու Եվրոպայի Լիգայում, և սկսել է որակավորման 2-րդ փուլից։ 2018/19 մրցաշրջանը Միրզովի կարիերայում դարձել է լավագույնը, և Տուլայի թիմի կազմում իր հաջող խաղի շնորհիվ նա հրավրվել է Ռուսաստանի հավաքական, բայց նրա կազմում այդպես էլ նորամուտը չի կատարել։


=== «Սպարտակ» (Մոսկվա) ===
2019 թվականի հուլիսի 18-ին տեղափոխվել է Մոսկվայի «Սպարտակ» ակումբ՝ կնքելով պայմանագիր 3 տարի ժամկետով։ Նոր ակումբում հանդես է եկել 9-րդ համարի մարզաշապիկով, որն ազատ է եղել Զե Լուիշին վաճառելուց հետո։ «Սպարտակի» կազմում նորամուտը կատարել է 2019 թվականի հուլիսի 27-ին Ռուսաստանի առաջնության 3-րդ տուրի՝ «Տամբով» ակումբի դեմ խաղում (0:2), երբ նա խաղադաշտ է դուրս եկել հանդիպման 65-րդ րոպեին՝ փոխարինելով Էսեկել Պոնսեյին։


== Կարիերան հավաքականում ==
2019 թվականի մայիսի 14-ին առաջին անգամ ընդգրկվել է Ռուսաստանի հավաքականի ընդլայնված ցանկում՝ մասնակցելու Եվրո-2020 որակավորման փուլի՝ Սան Մարինոյի և Կիպրոսի հավաքականների դեմ խաղերին։ 2019 թվականի մայիսի 23-ին ընդգրկվել է խաղացողների վերջնական ցանկում, որոնք պետք է հրավիրվեին նախապատրաստվելու 2020 թվականի Եվրոպայի առաջնության որակավորման խաղերին։ 2019 թվականի հունիսի 8-ին առաջին անգամ ընդգրկվել է Ռուսաստանի հավաքականի հայտացուցակում՝ մասնակցելու Եվրո-2020 որակավորման փուլի՝ Սան Մարինոյի դեմ խաղին (9:0), սակայն խաղադաշտ դուրս չի եկել։


== Ձեռքբերումներ ==


=== Ակումբային ===
«Տորպեդո» (Մոսկվա)

ՖԱԼ առաջնության բրոնզե մեդալակիր – 2013/14«Տոսնո»

Ռուսաստանի գավաթի դափնեկիր – 2017/18


=== Անձնական ===
Ընդգրկվել Ռուսաստանի առաջնության 33 լավագույն ֆուտբոլիստների ցանկում – № 3 (2018/19)


== Վիճակագրություն ==
2019 թվականի օգոստոսի 25-ի դրությամբ


== Ծանոթագրություններ ==